બર્લિન જર્મનીનું પાટનગર હોવાની સાથે જર્મનીનું સૌથી મોટું શહેર પણ છે. આ સિવાય બર્લિન રાજકારણ, કલ્ચર, મીડિયા અને સાઇન્સ માટેનું મુખ્ય કેન્દ્ર પણ છે. શાનદાર ભોજનની સાથે ઉત્સાહમાં ડૂબેલી રાતનો આનંદ લેવા હોય તો બર્લિન તેના માટે ખૂબ જ પ્રસિદ્ધ શહેર છે. સસ્તા અને સ્વાદિષ્ટ ભોજનની સાથે જર્મન બીયર અહીંની ખાસિયત છે. તમે જો નશો ન કરતા હોવ તો નશા વિનાની બીયર પણ તમારા માટે મોજૂદ છે. એકલા ફરવાની દૃષ્ટિએ બર્લિન પણ એક ઉત્તમ જગ્યા માની શકાય છે.